### | | | | --- | --- | | | | | --- | | **Byråd** 26. november 2019 Sagsnr. 710-2019-34234 Dok.nr. 710-2019-239821 Sagsbehandler DPNAKO | | 172.                Godkendelse af huslejestigning som følge af forbedringsarbejder - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bekendtgørelse om drift af almene boliger m.v. |

###

**SAGENS INDHOLD**

Byrådet skal i denne sag tage stilling til huslejestigning i
Boligselskabet Engen i Hinnerup som følge af forbedringsarbejder.

Boligselskabet Engen er en selvejende almen
boligorganisation, som består af én afdeling med 17 boliger. Der er tale om et
døgnbemandet bostøttetilbud, hvor beboerne er voksne med
autismespektrumforstyrrelser.

Det er bestyrelsens ønske, at beboerne får mere indflydelse
på deres egen bolig, da de ofte bor på stedet hele deres voksenliv. Bestyrelsen
har derfor besluttet at igangsætte flere tiltag, som giver beboerne mere
indflydelse på deres eget liv vedrørende boligforhold. Et af tiltagene er
etablering af en terrassedør med håndtag og lås på begge sider. Det vil skabe
en egen indgang til boligen for beboeren. I den forbindelse har
boligorganisationen fremsendt ansøgning om kommunal godkendelse af
lejeforhøjelse på 10,47 %.

Med henvisning til ”bekendtgørelse om drift af almene
boliger m.v.” § 79 stk. 4 samt § 119 stk. 6 skal [adresse] godkende
lejeforhøjelser som følge af forbedrings- og eller renoveringsarbejder, når
lejeforhøjelsen inden for et regnskabsår overstiger 5 %. Job og Økonomi er
ifølge kompetencefordelingsplanen for Favrskov Kommune bemyndiget til at
godkende lejeforhøjelser til og med 10 % af årslejen. Den ansøgte
lejeforhøjelse er over 10 %, og den skal derfor godkendes af Byrådet.

**VURDERING**

Afdelingsmødet i Boligselskabet Engen har 4. september 2019
besluttet, at beboerne skal have mulighed for at få etableret egen indgang i
boligerne i form af terrassedør med håndtag og lås på begge sider. Den enkelte
beboer vælger selv, om man ønsker forbedringen og den deraf følgende
huslejestigning.

Etablering af egen indgang med
lås og belysning koster ca. 70.000 kr. pr. bolig. Forbedringsarbejdet medfører
en huslejestigning på 610 kr. pr. måned. Finansieringen sker med lån i
afdelingens egne midler over 10 år.

Der er mulighed for at
finansiere 3 boliger i 2020 og herefter 1 om året, når/hvis ønsket opstår hos
en beboer.

Beboerne betaler i dag en
husleje på 1.203 kr. pr. m2 pr. år, og vil som følge af
forbedringsarbejdet få en husleje på 1.329 kr. pr. m2 pr. år. Det
svarer til en månedlig husleje på 6.436 kr.

Job og Økonomi anbefaler, at
huslejestigningen godkendes.

**ØKONOMI**

Der er ingen direkte økonomiske konsekvenser for [adresse]
Kommune. Indirekte vil Favrskov Kommune i nogle tilfælde komme til at betale
mere i boligstøtte på grund af huslejestigningen.

**INDSTILLING**

Direktøren for Job og Økonomi indstiller til byrådet:

1.
At huslejestigningen på 10,47 % godkendes i de lejemål, som benytter sig
af muligheden for at få etableret egen indgang.

**BESLUTNING**

***Økonomiudvalget, 18. november 2019:***

Fraværende:Yvonne Bertelsen

Indstilles godkendt.

**Bilag**

|  |  |
| --- | --- |
| Ansøgning - Boligselskabet Engen | 710-2019-205906 |